CELEX: 62019CA0088
Language: et
Date: 2020-06-11 00:00:00
Title: Kohtuasi C-88/19: Euroopa Kohtu (teine koda) 11. juuni 2020. aasta otsus (Judecătoria Zărnești eelotsusetaotlus – Rumeenia) – Asociaţia „Alianța pentru combaterea abuzurilor“ versus TM, UN ja Asociaţia DMPA (Eelotsusetaotlus – Looduslike elupaikade ning loodusliku loomastiku ja taimestiku kaitse – Direktiiv 92/43/EMÜ – Artikli 12 lõige 1 – Loomaliikide range kaitse süsteem – IV lisa – Canis lupus (hunt) – Artikli 16 lõige 1 – Looduslik levila – Liigi canis lupus loodusliku looma isendi püüdmine ja vedamine – Elanikkonna ohutus)

17.8.2020   
            
            
               ET
            
            
               Euroopa Liidu Teataja
            
            
               C 271/12
            
         
      Euroopa Kohtu (teine koda) 11. juuni 2020. aasta otsus (Judecătoria Zărnești eelotsusetaotlus – Rumeenia) – Asociaţia „Alianța pentru combaterea abuzurilor“versus TM, UN ja Asociaţia DMPA
      (Kohtuasi C-88/19) (1)
      
      (Eelotsusetaotlus - Looduslike elupaikade ning loodusliku loomastiku ja taimestiku kaitse - Direktiiv 92/43/EMÜ - Artikli 12 lõige 1 - Loomaliikide range kaitse süsteem - IV lisa - Canis lupus (hunt) - Artikli 16 lõige 1 - Looduslik levila - Liigi canis lupus loodusliku looma isendi püüdmine ja vedamine - Elanikkonna ohutus)
      (2020/C 271/16)
      Kohtumenetluse keel: rumeenia
      
         Eelotsusetaotluse esitanud kohus
      
      Judecătoria Zărnești
      
         Põhikohtuasja pooled
      
      
         Kuriteokaebuse esitaja: Asociaţia „Alianța pentru combaterea abuzurilor“
      
         Süüdistatavad: TM, UN ja Asociaţia DMPA
      
         Resolutsioon
      
      Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta, mida on muudetud 13. mai 2013. aasta direktiiviga 2013/17/EL, artikli 12 lõike 1 punkti a tuleb tõlgendada nii, et direktiivi IV lisa alusel kaitstud sellise loomaliigi nagu hunt isendi püüdmine ja vedamine inimasustusega ala läheduses või sellel alal võib kuuluda nimetatud sättes ette nähtud keelu kohaldamisalasse.
      Direktiivi artikli 16 lõiget 1 tuleb tõlgendada nii, et selle loomaliigi isendite mis tahes viisil tahtlik püüdmine eespool kirjeldatud asjaoludel on keelatud, kui puudub pädeva riigisisese asutuse poolt selle sätte alusel kehtestatud erand.
      
         (1)  ELT C 172, 20.5.2019.